Na zakonodajnem področju je bil opazen določen napredek pri pomembnih socialnih vprašanjih, kot so minimalne plače, materinski in očetovski dopust ter zakoni, ki urejajo agencije za zaposlovanje.

Na gospodarskem področju je vlada sprejela učinkovite ukrepe za omejitev širjenja COVID-19, vendar je pandemija gospodarstvo PUO zelo prizadela in BDP je močno padel. To v veliki meri pojasnjuje dejstvo, da se macajsko gospodarstvo kljub prizadevanjem vlade za njegovo diverzifikacijo še vedno močno zanaša na igralništvo in turizem. Zaradi omejitev potovanj je PUO v letu 2020 obiskalo rekordno nizko številko turistov.

Ker temeljni zakon in drugi zakonodajni akti ne določajo možnosti uvedbe splošne volilne pravice, EU podpira organe Macaa, naj spodbujajo večje sodelovanje javnosti na volitvah glavnega upravitelja in zakonodajne skupščine.

V okviru načela „ena država, dva sistema“ so se še naprej na splošno spoštovale pravice in temeljne svoboščine prebivalcev Macaa, ohranjala se je tudi pravna država. Macajski mediji so še naprej izražali zelo različna stališča, pojavljali pa so se pomisleki glede vse večje samocenzure.

Evropska unija in njene države članice od izročitve Macaa Ljudski republiki Kitajski leta 1999 pozorno spremljajo politični in gospodarski razvoj na Posebnem upravnem območju (v nadaljnjem besedilu: PUO) Macao v skladu z načelom „ena država, dva sistema“. EU podpira načelo „ena država, dva sistema“ in njegovo izvajanje, to letno poročilo o napredku Macaa pa je izdano v skladu z zavezo Evropskemu parlamentu iz leta 1997.

Avgusta je začel veljati nov sistem javnih stanovanj, ki je več kot 2 200 gospodinjstvom, ki so izpolnjevala pogoje, že pomagal izboljšati bivalne razmere. S spremembo zakona o dostopnih stanovanjih je bil prilagojen postopek prijave v program lastništva stanovanj in vzpostavljen nov režim nadaljnje prodaje. Predvidena so tudi dodatna subvencionirana stanovanja.

Vlada je sprejela ukrepe za okrepitev varstva pravic delavcev. Zakonodajna skupščina je 16. aprila sprejela zakon o minimalni plači zaposlenih, ki je začel veljati 1. novembra in predstavlja prvi tovrsten celovit zakon o minimalni plači v Macau. Zakon določa, da mora biti zaposlenim v zasebnem sektorju – z izjemo gospodinjskega osebja in invalidov – zagotovljena zakonsko določena minimalna plača v višini 32 MOP na uro. Minimalna plača bo pregledana vsaki dve leti, vlada pa je prav tako navedla, da bo odpravila kakršen koli primanjkljaj v plačah invalidov.

Glavni upravitelj je začel več reform javne uprave. Napovedal je načrte za prestrukturiranje prve skupine vladnih uradov, vključno z združitvijo urada za izobraževanje in mladino ter urada za visoko šolstvo. Vlada se je zavezala, da bo okrepila elektronsko upravljanje in izboljšala mehanizem zaposlovanja javnih uslužbencev.

Nacionalna varnost je ostala pomembno vprašanje v razpravah vlade Macaa, centralna vlada pa je spodbujala prilagoditve pravnih mehanizmov in mehanizmov izvrševanja za varovanje nacionalne varnosti. Oktobra je pravosodna policija ustanovila novo enoto za nacionalno varnost, ki jo sestavljajo oddelek za informiranje, oddelek za preiskovanje kaznivih dejanj, operativni podporni oddelek, oddelek za splošne zadeve, oddelek za opozarjanje na teroristična dejanja in njihovo preiskovanje ter oddelek za kibernetsko varnost. Glavni upravitelj je 16. novembra v političnem nagovoru dejal, da bo vlada oblikovala zakon za varstvo zaupnih dokumentov in pripravila načrt, v katerem bodo podrobno navedeni neopredeljeni novi postopki v okviru zakona o nacionalni varnosti. Trenutno ni dokazov o načrtih za posnemanje pristopa, uporabljenega v Hongkongu, pri vzpostavitvi celinskega sistema kazenskega pregona v PUO Macao.

Čeprav je vlada uvedla podporne ukrepe za prebivalstvo in podjetja in so bile razmere na trgu dela dobre, bo oživitev gospodarstva v PUO v veliki meri odvisna od tega, kdaj in v kakšnem številu se bodo turisti iz celinske Kitajske vrnili v Macao. Dolgoročno ostajata ključni strategiji gospodarska diverzifikacija in regionalno povezovanje.

Oktobra so predčasnemu zaprtju razstave World Press Photo 2020 brez pojasnila sledile zaskrbljene izjave, tudi s strani združenja AIPIM. Razstava je med drugim prikazovala socialne nemire v Hongkongu. Združenje AIPIM je izjavilo: „Če je [to] posledica pritiska, povezanega z nekaterimi razstavljenimi fotografijami, potem menimo, da je to resen in skrb vzbujajoč incident, ki kaže na zmanjševanje svobode izražanja.“

Svoboda tiska se je načeloma spoštovala, vendar je za medijski prostor značilna samocenzura. Portugalsko in angleško novinarsko združenje v Macau (v nadaljnjem besedilu: združenje AIPIM) je 18. marca objavilo izjavo, v kateri je navedlo pomisleke glede vključitve Macaa in Hongkonga v odločitev centralne vlade, da ameriškim novinarjem iz treh ameriških medijskih hiš prepove delovanje na Kitajskem. V izjavi je prav tako izrazilo zaskrbljenost zaradi negativnega vpliva naraščajočih napetosti med Združenimi državami in Kitajsko na svobodo tiska.

Pravice, temeljne svoboščine in pravna država so se na splošno spoštovale v obsegu, zagotovljenem v temeljnem zakonu Macaa, in v skladu z načelom „ena država, dva sistema“.

Oktobra je predsednik sodišča zadnje stopnje v Macau v govoru na otvoritveni slovesnosti sodnega leta 2020/2021 omenil izzive, s katerimi se srečuje pravni sistem PUO. Poudaril je nenehni vpliv portugalskega sistema v okviru izvajanja načela „ena država, dva sistema“, hkrati pa izrazil stališče, da imata Macao in Portugalska različna etična merila, moralne vrednote, običaje in kulturo.

Vlada PUO Macao je sprejela hitre in odločne ukrepe za nadzor širjenja COVID-19, med drugim je februarja igralnicam odredila ustavitev obratovanja za dva tedna in ob ponovnem odprtju uvedla zaščitne ukrepe. V okviru vladnega programa je bilo javnosti po dostopnih cenah na voljo več kot 20 milijonov obraznih mask. Pravila za vstop v Macao so bila prilagojena, da bi se preprečil uvoz okužb na začetku pandemije, in nerezidentom Macaa je bil vstop s čezmorskih območij od 25. marca prepovedan. 4. februarja so bili začasno ustavljeni trajektni prevozi med Hongkongom in Macaom; 5. aprila so bili do nadaljnjega ustavljeni avtobusni prevozi med Macaom in Hongkongom.

Kljub upadu so bile razmere na trgu dela dobre, stopnja brezposelnosti pa se je le zmerno povečala, in sicer na 2,9 % v obdobju od septembra do novembra (z 1,7 % ob koncu leta 2019). Inflacija je v prvih enajstih mesecih znašala 0,1 %.

Običajno je približno 70 % turistov, ki obiščejo Macao, iz celinske Kitajske, kar pomeni, da bo gospodarsko okrevanje v PUO odvisno predvsem od vračanja kitajskih turistov. Izdajanje posameznih vizumov celinskim Kitajcem za vstop v Macao je bilo v prvi polovici leta 2020 v veliki meri ustavljeno. Od avgusta se je izdajanje vizumov postopoma nadaljevalo in do sredine septembra so se vizumi ponovno začeli izdajati za celotno Kitajsko. S tem se je število prihodov nekoliko izboljšalo, a številke za zadnji del leta so ostale precej nižje, kot je za Macao običajno, in niso zadostovale za zagotovitev zanesljivega okrevanja.

Pandemija COVID-19 je močno vplivala na gospodarstvo Macaa. Medtem ko je vlada pandemijo v PUO uspešno obvladovala, je zaradi potovalnih in zdravstvenih omejitev, ki so veljale tako v Macau kot na Kitajskem, večino leta le zelo majhno število ljudi obiskalo največje igralniško središče na svetu.

Macao se je še naprej posvečal obravnavanju korupcije, tudi v okviru dela protikorupcijske komisije. Ta je maja 2020 objavila letno poročilo, v katerem je podrobno opisano delo tega organa na področju preprečevanja korupcije v javnem in zasebnem sektorju. Glavni upravitelj se je zavezal, da bo izboljšal ozaveščenost ljudi o čistih volitvah in zagotovil, da bo 7. zakonodajna skupščina (ki bo potekala leta 2021), lahko izvedena v poštenem, pravičnem in odprtem okolju brez korupcije.

Macao še ni sprejel celovite protidiskriminacijske zakonodaje. Diskriminacija na podlagi spolne usmerjenosti in spolne identitete še vedno vzbuja zaskrbljenost, zlasti na področju zaposlovanja, izobraževanja in zdravstva.

Macao ni učinkovito uveljavljal svobode združevanja in pravice do kolektivnega pogajanja, kot sta določeni v konvencijah Mednarodne organizacije dela. EU Macao še naprej spodbuja k temu, tudi z načrtovano zakonodajo o sindikatih.

Na fiskalnem področju je morala vlada Macaa črpati iz svojih rezerv, da je lahko s prihodki poravnala odhodke v obračunskem letu 2020, razlog za to pa je kombinacija šibkega gospodarstva, zmanjšanja prihodkov (vključno s prihodki iz davka od iger na srečo) in povečanja javne porabe. Kljub temu ostaja fiskalni položaj PUO ugoden, saj so še vedno na voljo velike fiskalne rezerve (607 milijard MOP – 63 milijard EUR konec oktobra).

Podjetjem v Macau so omejitve potovanj v PUO in iz njega povzročile dodatne operativne izzive. To še posebno velja za tuja podjetja in rezidente, saj je bil tujcem, ki niso iz celinske Kitajske, večino leta onemogočen vstop ali ponovni vstop v Macao.

Gospodarska politika

Zaradi izjemnih okoliščin je bil v letu 2020 poudarek večinoma na obvladovanju pandemije in podpori gospodarstvu, kar je privedlo do vrste nujnih ukrepov. Vlada je v okviru sheme subvencioniranja potrošnje izplačala 8 000 MOP (826 EUR) na prebivalca in bone za zdravstveno varstvo v višini 600 MOP (62 EUR), upravičenim lokalnim zaposlenim in samozaposlenim pa je izplačala nadomestilo v višini 15 000 MOP (1 550 EUR). Zagotovila je tudi plačano usposabljanje in odbitek davka na plače zaposlenih. Podjetjem je začasno znižala merila za upravičenost do sheme pomoči za MSP in uvedla shemo subvencioniranja obresti za bančna posojila za MSP. Prav tako je podjetja oprostila plačevanja turistične takse, znižala davek na dobiček in opustila različne pristojbine. Subvencijska shema je bila uvedena pod pogojem, da podjetja za določeno obdobje ne bodo odpuščala delavcev. Ukrepi so po ocenah skupaj znašali 12 % BDP PUO za leto 2019.

Politični nagovor glavnega upravitelja za leto 2021 je potekal 16. novembra. Med prednostnimi nalogami sta bila boj proti epidemiji s poudarkom na uvoženih primerih okužbe in morebitnem ponovnem izbruhu ter podpora gospodarskemu okrevanju. Glede na strukturo gospodarstva je okrevanje v veliki meri odvisno od razvoja dogodkov v zvezi s pandemijo. Gospodarski razvoj je še naprej usmerjen v krepitev turistične in igralniške industrije, kot tudi v diverzifikacijo gospodarstva in krepitev regionalnega sodelovanja s celino. Druge prednostne naloge vključujejo razvoj mest in reformo javne uprave.

Pri gospodarski diverzifikaciji je bil od objave petletnega razvojnega načrta (2016–2020) sicer dosežen napredek, a igralniški sektor še vedno predstavlja približno polovico BDP Macaa (v primerjavi s 63 % leta 2012). Gospodarstvo PUO je še vedno v veliki meri odvisno od obiskovalcev s celine. V političnem nagovoru je bil zato ponovno poudarjen cilj nadaljnjega spodbujanja „neigralniškega“ turizma in razvoja industrijskega sektorja, organiziranja kongresov in razstav, tradicionalne kitajske medicine, trgovinskega sektorja in sektorja finančnih storitev. Zagotavljanje podpore malim in srednjim podjetjem ter spodbujanje inovacij se prav tako štejeta za ključna pri doseganju diverzifikacije.

V sektorju finančnih storitev se v PUO vzpostavlja trg obveznic in finančne institucije in zavarovalnice s celine se spodbujajo k ustanovitvi regionalnega sedeža v Macau in razširitvi poslovanja v portugalsko govoreče države.

Krožno gospodarstvo in podnebna politika ostajata pomembna izziva. Vlada je med letom uvedla nov program recikliranja elektronskih in električnih naprav ter se zavezala, da bo leta 2021 prepovedala uvoz posod iz stiroporja.

Regionalno sodelovanje

Povezovanje s celino v okviru širšega zalivskega območja Guangdong-Hongkong-Macao ostaja ključna prednostna naloga vlade Macaa. Macao si v okviru širšega zalivskega območja prizadeva utrditi svoj položaj kot svetovna turistična destinacija in središče prostočasnih dejavnosti ter platforma za gospodarsko in trgovinsko sodelovanje ter finančne storitve, med drugim med Kitajsko in portugalsko govorečimi državami.